三载乌奴聚首,异县乡情对语,乘月几登楼。去去远蜀口,日日望吴头。丹青手,描不就,此离愁。半生萍梗江汉,别恨最绸缪。远水长空一色,风顺波平如掌,雁序际天游。故旧有相问,犹滞剑南州。
井乡聚散笑匆匆,岁月无情忽两翁。
灯火城南听夜雨,桑麻杜曲忆春风。
百花新意皆归燕,万里离愁独寄鸿。
重约扁舟寻禹穴,夕阳疏树乱云东。